Paulius Klapatauskas

Paulius Klapatauskas (g. 1974 m. spalio 23 d. Vilniuje) – daugkartinis Lietuvos ir Europos Kiokušin karatė čempionas bei prizininkas, pasaulio čempionas, Kiokušin karatė  mokyklos ir sporto klubo „Saulės ženklas” prezidentas.

Biografija 

Gimė ir augo Vilniuje. Turi vyresnį brolį Marių. 1980–1992 m. mokėsi Vilniaus „Minties“ gimnazijoje (tada tai buvo 40-oji vidurinė mokykla).  1993–1997 m. studijavo Vilniaus universitete, verslo vadybą ir administravimą (bakalauras). 1997–1999 m. tęsė studijas Vilniaus universiteto Tarptautinėje verslo mokykloje, tarptautinę prekybą (magistras).

Treniravosi „Kanku“ karatė klube pas buvusį Lietuvos kiokušin karatė federacijos (LKKF) prezidentą Audrių Mikšį (Dabartinis LKKF prezidentas - Vidmantas Poškaitis). 2001 m. Vilniuje įkūrė Kiokušin karatė mokyklą „Saulės ženklas”.

Karatė diržas: 5 danas.

Titulai 
 7 kartus iš eilės Lietuvos čempionas – 1993–1999 m.
 3 kartus Europos čempionas: 1995 m., 1998 m., 1999 m.
 Europos čempionų lygos nugalėtojas: 1997 m.
 pasaulio čempionas: 2001 m. (Budapeštas).   

1996 m. absoliučios svorio kategorijos Pasaulio čempionate (Japonijoje) tapo vienu pirmųjų dalyviu iš Lietuvos, tačiau antroje kovoje pralaimėjo brazilui.
1997 m. pateko į geriausiųjų Pasaulio kovotojų dešimtuką. 
 Pirmasis lietuvis tapęs Europos čempionu 1995 m.
 Pirmasis lietuvis tapęs Pasaulio čempionu 2001 m.

Pasaulio čempionatas 
2001 m. Pauliaus Klapatausko medalių kolekcija pasipildė aukso medaliu. Įveikęs būrį varžovų (pirmoje kovoje – vengrą, antroje – australą, trečioje – japoną) Vengrijos sostinėje Budapešte, Paulius Klapatauskas iškovojo pasaulio kiokušin karatė čempiono vardą, finale įveikęs tituluotą rusų sportininką Vitalij Kolodezni. 
Pasaulio čempionate vyko ir lentelių laužymo rungtis (japoniškai – tamesiwari), kurioje sulaužęs dvidešimt lentelių Paulius Klapatauskas iškovojo pirmąją vietą. Antrosios vietos laimėtojas atsiliko keturiomis lentelėmis. Lentelės buvo laužomos keturiais būdais: kumščiu (sulaužyta 4), delnu (sulaužyta 5), alkūne (sulaužyta 6), kulnu (sulaužyta 5).

Sportinės traumos 

1999 m. Europos čempionate Kopenhagoje, pirmoje kovoje patyrė traumą – abiejų kelių kryžminių raiščių ir menisko plyšimas, šlaunikaulio dalies nuskilimas. 1999 m. pavasarį ir vasarą buvo atliktos dvi operacijos.

Visuomeninė veikla 
Paulius Klapatauskas kartu su karatė mokyklos „Saulės ženklas” instruktoriais bei jaunaisiais kovotojais vedė karatė treniruotes Vilniaus „Atgajos“ specialiosios mokyklos mokiniams.

Knygos apie kiokušin karatė sportą „Kihon“ autorius 2009 m.

Kūno kultūros ir sporto departamente kartu su kitais tarptautinėse varžybose pergales iškovojusiais sportininkais jis apdovanotas medaliu už sporto pergales. Vėliau ir už Lietuvos rinktinės sportininkų paruošimą Europos  ir Pasaulio čempionatams.

Klubas „Saulės ženklas“ 
Paulius Klapatauskas 2001 m. Vilniuje įkūrė kiokušin karatė klubą „Saulės ženklas“. Klubo treniruotės vyksta Karoliniškėse ir Pilaitėje.

Žinomiausi sportininkai 
 Edgard Sečinksi (2012 m. Europos suaugusiųjų čempionato vicečempionas, 2014 ir 2015 m. Europos čempionato III vietos laimėtojas, bei 2015 m. Pasaulio čempionato, (Japonijoje), 7 vietos laimėtojas, 2019 m. Europos čempionas, pasaulio čempionas, Lietuvos suagusiųjų rinktinės narys);  
 Rūta Brazdžionytė (daugkartinė Lietuvos ir Europos čempionė ir prizininkė, Pasaulio čempionatų dalyvė, Lietuvos suagusiųjų rinktinės narė
 Vytautas Cėpla (daugkartinis Lietuvos ir Europos čempionas ir prizininkas, Pasaulio čempionato bronzos laimėtojas, Lietuvos suagusiųjų rinktinės narys);
 Rita Pivoriūnaitė (šešiskart Europos čempionė, daugkartinė čempionatų prizininkė) 
 Orestas Abazorius (2016 m. Europos bronzos medalio laimėtojas, Lietuvos ir tarptautinių turnyrų čempionas ir prizininkas, 2019 m. Europos čempionas, Pasaulio čempionato dalyvis, Lietuvos suagusiųjų rinktinės narys);
 Gerda Pekarskaitė (daugkartinė Lietuvos čempionė ir prizininkė, Europos prizinių vietų nugalėtoja);
 Edvinas Vaisieta (Lietuvos čempionas, Europos čempionatų prizininkas);
 Herkus Matiukas (Lietuvos ir tarptautinių turnyrų čempionas ir prizininkas);
 Laurynas Auglys (2016 m. Europos vicečempionas, Lietuvos ir tarptautinių turnyrų čempionas ir prizininkas); 
 Benas Sakalauskas (Lietuvos čempionas ir prizininkas);
 Jonas Eimontas (daugkartinis Lietuvos čempionas, Europos čempionato prizininkas);
 Daiva Žukauskaitė-Kriščiūnienė (Lietuvos ir Europos čempionė);
 Stasys Vincevičius (Lietuvos čempionas, Lietuvos suagusiųjų rinktinės narys);
 Vaiva Kairaitytė (Lietuvos čempionė, Lietuvos suagusiųjų rinktinės narė).

Nuorodos

Išnašos